Дзусатæ
Дзусатæ кæнæ Дзустæ () сты ирон мыггаг.

Равзæрд 
Ацы мыггаг цард Уæлладжыры комы Бадыхъæуы. Сæхицæн æрвад мыггагыл нымайынц Хапсæты мыггаджы. Мыггаг Дзустæ равзæрд Уæлладжыры комы Ос-Бæгъатыры фырт Цæразоны къабазæй.

Иуахæмы, дам, Уæлладжыры комæй, Бады хъæуæй Дыгургоммæ бафтыд Дзусты Болат æмæ æрцард Уæллагкомы зылды Хонсары хъæуы. Фæстæдæр ма Бадæй балыгъдысты Болаты æфсымæры æртæ фырты: Хъасай, Сламæрзæ æмæ Елмæрзæ æмæ уыдон дæр æрцардысты Хонсарыхъæуы сæ фыды æфсымæр Болаты фарсмæ. Сæ цыппар дæр ам устытæ æрхастой æмæ сын фæзынд цæуæт. Болатæн Сеойты чызгæй райгуырд дыууæ фырты: Хуасдзау æмæ Деко. Уыдонæн дæр фæзынд цæуæт. Болаты æфсымæры фырттæн дæр фæзынд цæуæт æмæ цæуæты цæуæт. Бирæтæ сæ ралыгъдысты Дымтæм.

Фиппаинæгтæ